Държавен вестник, бр. 38, 2005 г., стр. 16

С Т Р .  16
Д Ъ Р Ж А В Е Н   В Е С Т Н И К
Б Р О Й  38
ПОСТАНОВЛЕНИЕ № 76
ОТ 22 АПРИЛ 2005 Г.
за приемане на Наредба за условията и реда за
допускане на български физически или юри-
дически лица до участие в международни про-
цедури на Организацията на Северноатланти-
ческия договор (НАТО)
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за услови-
ята и реда за допускане на български физичес-
ки или юридически лица до участие в междуна-
родни процедури на Организацията на Север-
ноатлантическия договор (НАТО).
Министър-председател:
Симеон Сакскобургготски
Главен секретар на Министерския съвет:
Севдалин Мавров
НАРЕДБA
за условията и реда за допускане на български
физически или юридически лица до участие в
международни процедури на Организацията на
Северноатлантическия договор (НАТО)
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се регламентират услови-
ята и редът за допускане на български физичес-
ки или юридически лица до участие в междуна-
родни процедури на Организацията на Север-
ноатлантическия договор (НАТО).
Чл. 2. В международни процедури на НАТО
могат да участват български физически или
юридически лица, регистрирани като търговци
по реда на Търговския закон, на които е издаде-
на Декларация за съответствие.
Чл. 3. (1) Министерството на икономиката
създава и поддържа публична база данни на
кандидатите за участие в международни проце-
дури на НАТО.
(2) Министърът на икономиката определя
условията и реда за поддържане на базата дан-
ни по ал. 1.
Чл. 4. (1) Декларацията за съответствие на
кандидатите за участие в международни про-
цедури на НАТО се издава за всяка процедура
и удостоверява, че кандидатът притежава не-
обходимите финансови, технически и профе-
сионални възможности за изпълнение на по-
ръчката—предмет на конкретната процедура.
(2) Ако процедурата предполага достъп до
класифицирана информация, декларацията по
ал. 1 трябва да включва и потвърждение, че
кандидатите притежават удостоверение за си-
гурност, издадено от орган по индустриална
сигурност, и сертификат за достъп до класи-
фицирана информация на НАТО със съответ-
ното ниво на класификация, издаден от Дър-
жавната комисия по сигурността на информа-
цията (ДКСИ) при условията и по реда на За-
кона за защита на класифицираната информа-
ция (ЗЗКИ) и Правилника за прилагане на
Закона за защита на класифицираната инфор-
мация (ППЗЗКИ).
(3) Декларацията за съответствие се изда-
ва от министъра на отбраната по ред, опреде-
лен с наредбата, и се адресира до страната
домакин.
Г л а в а  в т о р а
УСЛОВИЯ ЗА ДОПУСКАНЕ НА БЪЛГАР-
СКИ ФИЗИЧЕСКИ ИЛИ ЮРИДИЧЕСКИ
ЛИЦА ДО УЧАСТИЕ В МЕЖДУНАРОДНИ
ПРОЦЕДУРИ НА НАТО. БАЗА ДАННИ
Чл. 5. (1) Лицата по чл. 2, които желаят да
участват в международни процедури на НАТО,
трябва да отговарят на следните условия:
1. да са икономически стабилни;
2. да притежават техническа възможност и
търговска репутация;
3. да са включени в базата данни по чл. 3.
(2) Не се счита за икономически стабилно
лице:
1. което е обявено в несъстоятелност или е в
производство по обявяване в несъстоятелност;
2. което е в производство по ликвидация;
3. което е лишено от право да упражнява
търговска дейност;
4. което има ликвидно и изискуемо задъл-
жение към държавата, към осигурителни фон-
дове, както и към физически или юридически
лица, когато е признато пред органа по прину-
дително изпълнение или когато е установено с
влязло в сила съдебно решение, с нотариално
заверен документ или с ценна книга, издадена
от трето лице;
5. чиито управители или членове на управи-
телните и контролните органи са осъдени с
влязла в сила присъда за престъпление против
собствеността или против стопанството.
(3) Лицата трябва да отговарят и на специ-
фичните условия, формулирани от страната
домакин в Известието за намерение за покана
за търг.
Чл. 6. В случай че при провеждането на про-
цедурата се изисква достъп до класифицирана
информация на НАТО, кандидатът трябва да
притежава удостоверение за сигурност и серти-
фикат за достъп до класифицирана информа-
ция на НАТО.
Чл. 7. (1) Лицата, които желаят да участват
в международни процедури на НАТО, подават
в Министерството на икономиката заявление
за включване в базата данни по чл. 3, към което
прилагат:
1. документ, удостоверяващ актуалното със-
тояние;
2. документи от съответните компетентни
органи, удостоверяващи обстоятелствата по
чл. 5, ал. 1, т. 1 и 2;